åndsverkloven
Store norske leksikon,Jus,Formuerett,Immaterialrett,Opphavsrett
Åndsverkloven er lov av 15. juni 2018 om opphavsrett til åndsverk m.v. som gir rettigheter til de som skaper, fremfører eller investerer i åndsverk eller nærstående prestasjoner og arbeider, jf. lovens § 1.
Loven skiller mellom opphavsrett til åndsverk (definert i lovens § 2) i lovens kapittel 1, hvor rettighetshaveren har eneretten til eksemplarfremstilling og tilgjengeliggjøring av åndsverket som angitt i lovens § 3, og såkalte nærstående rettigheter for utøvende kunstnere, produsenter og andre i lovens kapittel 2.De nærstående rettighetene gir vern for utøvende kunstneres og film- og fonogramprodusenters prestasjoner (om lydopptak, se Fonogramkonvensjonen), fotografiske bilder (se fotografiers rettsbeskyttelse), kringkastingsinstitusjoners sendinger (se kringkasting), samt databaser.Også de nærstående rettighetene består i enerett til eksemplarfremstilling og tilgjengeliggjøring for rettighetshaveren, men enerettene er mer begrenset innholdsmessig, og med hensyn til varighet, sammenliknet med opphavsretten. Eksterne lenker Åndsverkloven (Lovdata)